Risskov: Østjyllands Politi er lørdag aften til stede på et kollegium i Risskov, hvor de undersøger et mistænkeligt dødsfald.

Det er en 29-årig kvindes død, der bliver undersøgt.

Det skriver politiet på Twitter.

- Vores efterforskere og teknikere arbejder på stedet. Vi har underrettet de pårørende. Politiet har ikke p.t. yderligere kommentarer til sagen, skriver Østjyllands Politi.

Ifølge ekstrabladet.dk er der tale om Skelagerkollegiet.

Den 29-årige kvinde har ikke adresse i Aarhus. Politiet fik anmeldelsen klokken 16.20 og har været på stedet siden da.

Politiet er i gang med at afhøre vidner. Det vides ikke, hvorfor dødsfaldet bliver betragtet som mistænkeligt.